text: Så er valget udskrevet: Vi skal stemme 5. juni
  07 maj 2019 kl. 11.18
  Statsminister Lars Løkke Rasmussen har netop udskrevet folketingsvalg. Allerede nu kan du blive klogere på, hvem du kan stemme på i Syd- og Sønderjylland.
  Statsminister Lars Løkke Rasmussen (V) har netop udskrevet valg til Folketinget. Danskerne skal til stemmeurnerne 5. juni.
  Det siger han fra talerstolen i Folketingssalen.
  - Jeg har i går meddelt Hendes Majestæt Dronningen, at der udskrives valg til Folketinget.
  - Jeg ønsker at bruge hele min vilje, mine kompetencer og min erfaring til fortsat at lede Danmark. Og jeg beder danskerne om genvalg ved folketingsvalget, som afholdes 5. juni, siger statsministeren.
  Dermed får vi en valgkamp på fire uger.
  
  Hvem skal du stemme på?
  TV SYD har længe været klar til valget, som du kan følge på tvsyd.dk/fv19, Facebook og i fjernsynet.
  Allerede nu kan du tage TV SYDs kandidattest og finde ud af, hvilken kandidat du er mest enig med.
  TAG TV SYDS KANDIDATTEST HER
  Kandidattesten er et samarbejde mellem TV 2 og TV 2s regioner. Spørgsmålene i testen er lavet af Megafon og handler om de emner, som ifølge meningsmålinger er de vigtigste temaer for danskerne.
  Derudover har TV SYD udvalgt en række spørgsmål, som er særligt vigtige for Syd- og Sønderjylland.
  